CELEX: 32002D1003
Language: mt
Date: 2002-12-18 00:00:00
Title: Id-Deċiżjoni tal-Kummissjoni tat-18 ta’ Diċembru 2002 li tippreskrivi l-kondizzjonijiet minimi meħtieġa għal survey dwar il-ġenotipi tal-proteini prion ta’ razez ta’ nagħaġ (notifikata taħt dokument numru Ċ(2002) 5102))Test b’rilevanza għaż-ŻEE

Avviż Legali Importanti

|

32002D1003

Official Journal L 349 , 24/12/2002 P. 0105 - 0107

		Id-Deċiżjoni tal-Kummissjonitat-18 ta’ Diċembru 2002li tippreskrivi l-kondizzjonijiet minimi meħtieġa għal survey dwar il-ġenotipi tal-proteini prion ta’ razez ta’ nagħaġ(notifikata taħt dokument numru Ċ(2002) 5102))(Test b’rilevanza għaż-ŻEE)(2002/1003/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KE) Nru. 999/2001 tal-Parlament Ewropew u tal-Kunsill tat-22 ta’ Mejju 2001 li jippreskrivi regoli għall-prevenzjoni, kontroll u l-qerda ta’ ċertu mard tal-BSE li jittieħed [1], kif emendat l-aħħar bir-Regolament tal-Kunsill (KE) Nru. 1494/2002 [2], u b’mod partikolari l-Artikolu 23 tiegħu,Billi:(1) Il-marda ta’ l-iScrapie toħloq problema konsiderevoli għas-saħħa tal-annimali fil-popolazzjoni tan-nagħaġ u tal-mogħoż fil-Komunità.(2) M’hemm l-ebda metodu ġustifikat ta’ rutina dijanjostika li jiddistingwi bejn BSE (mad cow disease) u infezzjoni kaġunata mill-marda ta’ l-iscrapie fin-nagħaġ u fil-mogħoż. Ma ġiex pruvat taħt kondizzjonijiet naturali li l-infezzjoni tal-BSE teżisti fin-nagħaġ u l-mogħoż. Madankollu, teżisti xi inċertezza dwar jekk il-marda tal-BSE setgħetx niġġset il-popolazzjoni tan-nagħaġ u l-mogħoż u li tista’ tkun għadha qiegħda f’dik il-popolazzjoni. Għalhekk infezzjonijiet tat-TSE fin-nagħaġ u l-mogħoż joħolqu riskju potenzjali wkoll għas-saħħa pubblika.(3) Ir-riċerka wriet li ċerti ġenotipi ta’ proteini prion fin-nagħaġ jipprovdu reżistenza għall-marda ta’ l-iscrapie. Sa llum l-evidenza turi li teżisti reżistenza simili fin-nagħaġ għall-BSE, maħluqa ġenetikament meta din ir-reżistenza tiġi ċċalinġjata taħt kondizzjonijiet sperimentali permezz ta’ l-infezzjoni tal-BSE mogħtija mill-ħalq.(4) L-opinjoni tal-Kumitat Xjentifiku tat-Tmexxija [Scientific Steering Committee (SSC)] ta’ l-4 u l-5 ta’ April 2002 dwar il-kisba ta’ materjal utiq ta’ daqs żgħir li jinxtarr mill-annimali, ippreskriviet linji ta’ gwida għall-punti prinċipali fi programm ta’ tnissil għar-reżistenza fin-nagħaġ għat-TSE. Waħda mill-kondizzjonijiet meħtieġa hija approssimazzjoni tal-frekwenza tal-ARR/ARR tan-nagħaġ għall-kull razza importanti. Huwa xieraq li jsir servej tar-razez ta’ nagħaġ fl-Istati Membri sabiex tinkiseb din l-informazzjoni(5) Il-Kummissjoni għandha tipproponi lill-Kunsill u lill-Parlament emenda għar-regolament (KE) 999/2001 biex tiġi provduta bażi legali f’dak ir-Regolament għall-miżuri stabbiliti f’din id-Deċiżjoni. Sadanittant, huwa xieraq li tiġi adottata din id-Deċiżjoni bħala miżura transizzjonali.(6) Il-miżuri li hemm maħsuba f’din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,ADOTTAT DIN ID-DEĊIŻJONI:Artikolu 1DefinizzjonijietGħall-finijiet ta’ din id-Deċiżjoni d-definizzjonijiet li hemm imniżżla f’L-Anness I għandhom japplikaw.Artikolu 2Servej ta’ ġenotipi ta’ proteini prion ta’ razez ta’ nagħaġSa l-1 ta’Lulju 2003, kull Stat Membru għandu jikkompila servej tal-ġenotip ta’ proteini prion ta’ kull razza tan-nagħaġ tiegħu li huma indiġeni, jew li jiffurmaw parti kbira mill-popolazzjoni tan-nagħaġ fit-territorju tiegħu.Is-servej għandu jitwettaq billi jintużaw il-parametri li hemm stipulati f’L-Anness II.Artikolu 3Rapporti li jridu jiġu pprovduti lill-Kummissjoni mill-Istati MembriL-Istati Membri għandhom jipprovdu lill-Kummissjoni b’rapport dwar is-servej kif hemm maħsub fl-Artikolu 2 sa l-1 ta’ Ottubru 2003.Artikolu 4Ġabra ta’ rapporti mill-Kummissjoni lill-Istati MembriIl-Kummissjoni għandha tippreżenta lill-Istati Membri ġabra tar-rapporti li hi tirċievi taħt l-Artikolu 3, fi żmien tliet xhur minn meta jkun għalaq iż-żmien għas-sottomissjoni tar-rapporti.Artikolu 5IndirizzataDin id-Deċiżjoni hija indirizzata lill-Istati MembriMagħmula fi Brussel, fit-18 ta’ Diċembru 2002.Għall-KummissjoniDavid ByrneMembru tal-Kummissjoni[1] ĠU L 147, tal-31.5.2001, p. 1.[2] ĠU L 225, tat-22.8.2002, p. 3.--------------------------------------------------L-ANNESS IDefinizzjonijiet1. L-allel għandu jiġi definit permezz ta’ referenzi għall-aċidi amminiċi miktuba bil-kowd li huma l-kowds 136, 154 u 171 tal-ġene tal-proteina prionKull allele għandha tiġi rrappreżentata b’kowd ta’ tliet ittri kif deskritt fil-lista li ssegwi:Allele | Kowd mogħti lill-aċidu amminiku fil-pożizzjoni 136 | Kowd mogħti lill-aċidu amminiku fil-pożizzjoni 154 | Kowd mogħti lill-aċidu amminiku fil-pożizzjoni 171 |ARR | Alanine | Arginine | Arginine |AHQ | Alanine | Histidine | Glutamine |ARH | Alanine | Arginine | Histidine |ARQ | Alanine | Arginine | Glutamine |VRQ | Valine | Arginine | Glutamine |2. Il-ġenotip għandu jiġi definit permezz ta’ l-għaqda flimkien ta’ żewġ alleli. Fejn mhux possibbli li ssir distinzjoni bejn l-alleli ARQ u ARH, jista’ jintuża terminu kollettiv biex jiġu deskritti dawn iż-żewġ alleli.3. Merħla ta’ mertu ġenetiku għoli hija definita bħala:(a) merħla magħmula minn nagħaġ tat-trobbija ta’ razza pura kif imfisser fid-Direttiva tal-Kunsill 89/361/KEE li tikkonċerna t-trobbija ta’ nagħaġ u mogħoż tat-trobbija ta’ razza pura, jew(b) kull merħla oħra ta’ nagħaġ li hija rikonoxxuta mill-awtorità kompetenti ta’ l-Istat Membru li hija ta’ importanza kbira fil-bejgħ jew il-produzzjoni ta’ nagħaġ tat-trobbija u li l-awtorita’ kompetenti ta’ l-Istat Membru jixtieq jinkludi fis-servej,ta’ l-istess razza, miżmuma fuq l-istess art u/jew taħt ir-responsabbilta’ ta’ l-istess persuna. Id-definizzjoni għandha tinkludi mtaten użati għall-inseminazzjoni artifiċjali, imma m’għandhiex tinkludi mtaten li jinżammu biss għal skopijiet kummerċjali ta’ tgħammir ta’ nagħaġ.--------------------------------------------------L-ANNESS IIParametri għal servej ta’ ġenotipi ta’ proteini prion ta’ nagħaġ minn merħliet ta’ mertu ġenetiku għoli1. Għandhom jittieħdu kampjuni ta’ nagħaġ minn merħliet ta’ mertu ġenetiku għoli, kif imfisser f’L-Anness I.2. Għandhom jinġabru mill-anqas 50 kampjun minn kull razza.3. Għandhom jintgħażlu kampjuni b’mod li jkunu jirrappreżentaw ir-razza sħiħa fl-Istat Membru.4. Fejn il-kondizzjonijiet li bihom isir it-teħid tal-kampjuni kif deskritti f’punti 2 u 3 ma jirrivelaw l-ebda annimal f’razza waħda li jkollu l-allele ARR, ir-razza għandha tiġi assoġġettata għal teħid ta’ kampjuni b’mod aktar intensiv.--------------------------------------------------